దేశ రాజధానిలో పడిపోయిన బీరు విక్రయాలు
PNR|
దేశ రాజధాని ఢిల్లీలో బీరు విక్రయాలు గణనీయంగా పడిపోయాయి. గత యేడాదితో పోల్చితే వీటి విక్రయాలు తగ్గినట్టు ఎక్సైజ్ అధికారులు చెపుతున్నారు. మే నెలలో 12.49 లక్షల కేసుల బీర్లు విక్రయం కాగా, గత యేడాది ఇదే నెలలో ఈ విక్రయాలు 15 లక్షల కేసుల బీర్లు అమ్ముడుపోయినట్టు గణాంకాలు వెల్లడిస్తున్నాయి.
ఎక్సైజ్ శాఖ వెల్లడించిన తాజా గణాంకాల మేరకు గత నెలలో మాత్రమే 12,49,474 బీరు కేసులు అమ్ముడు పోయినట్టు తెలిపింది. అయితే, గత యేడాదితో పోల్చితే ఈ యేడాది బీరు ధరలు బాగానే పెంచారు. ఈ ధరల పెంపు కూడా వీటి అమ్మకాలు పడిపోవడానికి ఒక కారణంగా చెపుతున్నారు.
సాధారణంగా ఏప్రిల్ నెల నుంచి జూన్ నెలాఖరు వరకు బీరు విక్రయాలు బాగానే ఉంటాయి. అయితే, ప్రస్తుత విక్రయాలు తద్విరుద్ధంగా ఉండటానికి ధరల పెంపే కారణంగా అధికారులు చెపుతున్నారు.
సంబంధిత వార్తలు